text: kirketårn
  
  publiceret: 2012-04-22 05:48:50+02:00
  Kirketårn, tårnbygning ved en kirke. Kirketårnet kan være fritstående eller bygget sammen med kirken; i mange tilfælde er kirkens klokke(r) ophængt i tårnet, som derfor benævnes klokketårn.
  I Danmark fik mange romanske kirkebygninger først tilføjet et tårn i senmiddelalderen, som regel bygget til skibet i vest. En kirke uden tårn kaldes kullet. Se også kirkearkitektur.